Mbalula woon polisieman se begrafnis byFikile Mbalula, minister van polisie (Foto: Elmond Jiyane, GCIS) Fikile Mbalula, minister van polisie, sal vandag die begrafnis van ao. Sipho Mthethwa bywoon. Esethu Hasane, woordvoerder van die polisie, het gesê Mbalula het ná Mthethwa se dood ook sy familie in Vosloorus besoek. “Hy het belowe hy sal by hulle wees as hulle hom ter aarde bestel in Manguzi Town in KwaZulu-Natal.” Mtethwa is verlede week aan diens doodgeskiet. Nog ŉ polisiespeurder is verlede week in Braamfischerville gewond terwyl hy op die spoor van ŉ verdagte was wat gesoek word vir ernstige en gewelddadige misdade. Dit kom slegs ‘n week voor konst. Nicholas Maluleke (42), ŉ polisiereservis, doodgeskiet is toe hy op ŉ gewapende roof in Diepkloof reageer het.